સરદાર સરોવર-નર્મદા ડેમ નજીકના ‘સ્ટેચ્યુ ઓફ યુનિટી'નું આગામી ૩૧ ઓક્ટોબરના રોજ વડાપ્રધાન નરેન્દ્ર મોદી ઉદ્ધઘાટન કરવાના છે. આ સમગ્ર કામગીરીનો હવાલો પંચાયત સેક્રેટરી એ.કે.રાકેશને સોંપવામાં આવ્યો છે. સોમવારે તેઓ કેવડિયા કોલોની હોવાથી તેમણે તલાટી મંડળના હોદ્દેદારોને વાટાઘાટ કરવા માટે સરદાર સરોવર ડેમ ખાતે બોલાવ્યા હતા. જો કે, તલાટી મંડળના હોદ્દેદારો સોમવારે સાંજે કેવડિયા પહોંચ્યા ત્યારે પંચાયત સચિવ ગાંધીનગર જવા રવાના થઈ જતાં બેઠક થઈ શકી નહોતી. તલાટી મંડળના હોદ્દેદારોએ જણાવ્યું કે, હવે પંચાયત સેક્રેટરી સાથે મંગળવારે બપોરે ગાંધીનગરમાં બેઠક યોજાશે.